[image: ]MADONAS NOVADA PAŠVALDĪBA
ANDREJA EGLĪŠA ĻAUDONAS PAMATSKOLA
Reģ.Nr. 40900007078
Adrese Skolas iela 2, Ļaudona, Ļaudonas pagasts, Madonas novads, LV-4862
Tālrunis 26532395, e-pasts laudonasskola@madona.edu.lv
___________________________________________________________________________


Apstiprināts ar Andreja Eglīša Ļaudonas pamatskolas direktora rīkojumu
29.09.2026. 1-8/26/15




29.09.2026.

IEKŠĒJIE NOTEIKUMI
Madonas novada Ļaudonas pagastā 
[bookmark: _GoBack]                                                                                                              Nr.1-3.1/26/2

Skolēnu mācību sasniegumu vērtēšanas kārtība
Izdoti saskaņā ar Vispārējās izglītības likuma 10. panta trešās daļas 2. punktu,
Ministru kabineta 27.11.2018. noteikumu Nr. 747 „Noteikumi par valsts pamatizglītības standartu un pamatizglītības programmu paraugiem″ 15. punktu,
11. pielikuma 1.varianta 16. punktu un 2.varianta 19.punktu, 13. pielikuma 25. punktu,
14. pielikuma 22. punktu, 15. pielikuma 23. punktu, 16. pielikuma 23. punktu, Ministru kabineta 03.09.2019. noteikumu Nr. 416 “Noteikumi par valsts vispārējās vidējās izglītības standartu un vispārējās vidējās izglītības programmu paraugiem” 20. punktu
un 11. pielikuma 16. punktu, 12. pielikuma 17. punktu.


I. Vispārīgie jautājumi
1. Skolēnu mācību sasniegumu vērtēšanas kārtība (turpmāk – vērtēšanas kārtība) Andreja Eglīša Ļaudonas pamatskolā (turpmāk – skolā) nosaka, kā tiek īstenota summatīvā, diagnosticējošā un formatīvā vērtēšana un skolas dokumentos atspoguļoti skolēnu mācīšanās rezultāti.
2. Vērtēšanas kārtības mērķis ir nodrošināt vienotu, skaidru un normatīvajiem aktiem atbilstošu vērtēšanu iestādē.
3. Ar vērtēšanas kārtību klašu audzinātāji iepazīstina skolēnus katra mācību gada sākumā līdz 15. septembrim. Skolēns skolas sagatavotā veidlapā ar parakstu apliecina, ka ir iepazinies ar vērtēšanas kārtību.

4. Skola nepilngadīgā skolēna likumiskos pārstāvjus (turpmāk – vecākus) ar vērtēšanas kārtību iepazīstina katra mācību gada sākumā.
5. Vērtēšanas kārtība pieejama skolas mājas lapā un skolvadības sistēmā E-klase.

II. Mācību snieguma vērtēšanas plānošana
6. Skola plāno un īsteno valsts pamatizglītības standartā noteiktos mācību snieguma vērtēšanas veidus:
6.1. formatīvā vērtēšana, kas ir ikdienas mācību procesa sastāvdaļa un nodrošina skolēnam un pedagogam atgriezenisko saiti par skolēna tā brīža sniegumu pret plānotajiem sasniedzamajiem rezultātiem;

6.2. diagnosticējošā vērtēšana, lai noteiktu skolēna mācīšanās vajadzības un sniegtu skolēnam papildu atbalstu, plānotu un uzlabotu mācīšanu;
6.3. summatīvā vērtēšana, ko organizē mācīšanās posma nobeigumā (piemēram, temata, mācību gada, izglītības pakāpes noslēgumā), lai novērtētu un dokumentētu skolēna mācīšanās rezultātu.

7. Pedagogi, sadarbojoties mācību priekšmetu vai mācību jomas grupās, mācību gada sākumā izstrādā summatīvo vērtēšanas darbu plānu atbilstoši mācību priekšmeta satura specifikai, fiksējot to kopējā skolas plānošanas dokumentā.

8. Līdz 20. septembrim skolēniem un vecākiem E-klasē tiek nosūtīts visu mācību priekšmetu vērtēšanas plāns, kas ietver summatīvās vērtēšanas darbu skaitu, tematu, 1.-3.klasēs plānotos sasniedzamos rezultātus, kas tiek atspoguļoti E-klasē.

9. Lai nostiprinātu stundā apgūtās zināšanas un attīstītu patstāvīgas mācīšanās prasmes, skolēniem tiek uzdoti mājas darbi, ievērojot Vadlīnijas mājasdarbu īstenošanai izglītības procesā.

10. Katra mācību gada sākumā mācību priekšmeta pedagogs iepazīstina skolēnus ar attiecīgā mācību priekšmeta vērtēšanas plānu, kas ietver summatīvās vērtēšanas darbu skaitu, uzlabojamo darbu skaitu un mācību priekšmeta vērtējumu iegūšanas nosacījumus.

10.1. Vērtējumu mācību priekšmetā var iegūt, ja iegūti vērtējumi visos plānotajos summatīvās vērtēšanas darbos.
10.2. 4.–9. klasē summatīvais vērtējums tiek noteikts kā vesels skaitlis; ja aiz komata esošais skaitlis ir 5 vai lielāks, vērtējumu paaugstina līdz nākamajam veselajam skaitlim; ja aiz komata esošais skaitlis ir mazāks par 5, vērtējumu nosaka zemākajā veselajā skaitlī;

11. Vienā dienā klasei summatīvā vērtējuma darbus sākumskolas posmā drīkst plānot ne vairāk kā  vienā mācību priekšmetā, bet pamatskolas posmā- ne vairāk kā divos mācību priekšmetos. Darbu norises laiku pedagogs fiksē E-klases pārbaudes darbu plānotājā mācību gada sākumā, koriģē (ja nepieciešams) ne vēlāk kā piecas darba dienas pirms darba norises, atzīmējot to plānotājā un informējot skolēnus. 

12. Piecas darba dienas pirms summatīvā vērtējuma darba izpildes priekšmeta pedagogs E-klases žurnāla “Skolēna dienasgrāmatā” ievieto summatīvā vērtējuma darba vērtēšanas kritērijus/ pārbaudāmās prasmes.

III. Mācību snieguma vērtējumu atspoguļošana un vērtēšanas organizēšana
13. Vērtējums atspoguļo skolēna sniegumu vērtēšanas brīdī attiecībā pret konkrētiem sasniedzamajiem rezultātiem (zināšanas, izpratne, prasmes mācību jomā, caurviju prasmes), ikviena skolēna sniegumam piemērojot līdzvērtīgus nosacījumus un vienādus kritērijus.

14. Skolvadības sistēmā E-klasē formatīvo vērtējumu veic vismaz 2 reizes katra temata ietvaros pirms plānotā summatīvā vērtēšanas darba, ja mācību stundu skaits nedēļa ir 3 un vairāk. Formatīvie vērtējumi neietekmē vērtējumu mācību gada beigās.
15. Pedagoga noteiktie temata nobeiguma vērtēšanas darbi ir obligāti. Ja skolēns nepiedalās temata nobeiguma darbā, pedagogs E-klasē fiksē gan skolēna mācību priekšmeta stundas kavējumu („n”), gan obligāti veicamā temata nobeiguma darba neizpildi („nv”).

16. 4.-9.klašu skolēnu saņemtos formatīvos vērtējumus atspoguļo procentos (ar kritērijiem), 1. – 3. klasēs izmanto STAP. Ja skolēns formatīvajā vērtējumā ir saņēmis “nv”, tad skolēnam ir pienākums obligāti  iegūt vērtējumu. Lai iegūtu vērtējumu, skolēnam formatīvajā vērtējumā ir jāiegūst vismaz 1 punkts.

17. Ievadot E-klasē informāciju par summatīvās vērtēšanas darbu, pedagogs norāda vērtēšanas kritērijus un maksimāli iegūstamo punktu skaitu par katru uzdevumu vai 1.-3. klasēs pievieno snieguma līmeņa aprakstu.

18. Summatīvajā vērtēšanā 1.–3. klasēs vērtējumu izsaka apguves līmeņos: sācis apgūt (E-klasē apzīmē ar burtu “S”), turpina apgūt (E-klasē apzīmē ar burtu “T”), apguvis (E-klasē apzīmē ar burtu “A”), apguvis padziļināti (E-klasē apzīmē ar burtu “P”), izmantojot vienotas vērtēšanas kritēriju grupas (skat. 1. pielikumu).

19. Summatīvajā vērtēšanā 4.–9. klasēs vērtējumu izsaka ballēs (10 – "izcili", 9 – "teicami", 8 – "ļoti labi", 7 – "labi", 6 – "gandrīz labi", 5 – "viduvēji", 4 – "gandrīz viduvēji", 3 – "vāji", 2 – "ļoti vāji", 1 – "ļoti, ļoti vāji"), izmantojot vienotas vērtēšanas kritēriju grupas (skat. 2. pielikumu).

20. Pedagogs jebkurā temata nobeiguma vērtēšanas darbā nodrošina skolēnam iespēju demonstrēt sniegumu visos apguves līmeņos 1.–3. klasēs un atbilstoši jebkuram vērtējumam 10 ballu skalā
4. –9. klasēs.

21. Apzīmējumu „nv” (nav vērtējuma) mācību snieguma vērtēšanā pedagogs lieto, ja skolēns:
nav piedalījies mācību stundā, kurā tika kārtots pedagoga noteiktais obligātais temata nobeiguma darbs, kurš skolēnam bija jāizpilda (apzīmējums – “n/nv”);
21.1. noteiktajā laikā nav iesniedzis temata nobeiguma darbu;
21.2. temata nobeiguma darbu nav veicis patstāvīgi, piemēram, iesniedzis cita autora darbu vai tā daļu (plaģiātu), darba veikšanā izmantojis pedagoga neatļautu mākslīgā intelekta rīku atbalstu vai palīglīdzekli;
21.3. temata nobeiguma darbā ir izmantojis cilvēka cieņu aizskarošu saturu vai izteikumus.

22. Ja skolēns summatīvajā pārbaudes darbā nav ieguvis vērtējumu, pedagogs nosaka darba veikšanas termiņu 2 nedēļu laikā kopš temata nobeiguma darba norises vai skolēna atgriešanās skolā. Pedagogs skolvadības sistēmā E-klase informē izglītojamo un vecākus par summatīvās vērtēšanas darba izpildes termiņu.

23. Ja skolēns slimības, kas attaisnota ar ārstējošā ārsta zīmi vai citu attaisnojošu iemeslu dēļ ir kavējis vairākus temata nobeiguma pārbaudes darbus priekšmetā, pedagogs, saskaņojot ar skolas direktora vietnieku, var veidot vienu summatīvo pārbaudes darbu par vairākiem tematiem.


24. Ja līdz mācību gada noslēgumam nav iegūts vērtējums kādā no mācību priekšmeta temata nobeiguma pārbaudes darbiem, skolēns nesaņem vērtējumu gadā.

IV. Mācību snieguma vērtējumu paziņošana
25. Ierakstus skolvadības sistēmā pedagogs veic:
25.1. par katru mācību stundu un mājasdarbu līdz plkst. 17.00 dienā, kurā tiek uzdots mājasdarbs;
25.2. par uzvedības un attieksmes piezīmēm (ja attiecināms) līdz plkst. 17.00 dienā, kurā tiek izteikta piezīme;

25.3. par izglītojamo saņemtajiem formatīvajiem vērtējumiem ne vēlāk kā triju darba dienu laikā pēc darba izpildes;
25.4. par izglītojamo saņemtajiem summatīvajiem vērtējumiem ne vēlāk kā septiņu darba dienu laikā pēc darba izpildes.

26. Mācību priekšmeta temata nobeiguma pārbaudes darbi tiek saglabāti pie pedagoga līdz mācību gada beigām.

27. Pēc pilngadīga skolēna vai vecāka lūguma pedagogs nodrošina viņam iespēju iepazīties ar attiecīgā skolēna veikto summatīvās vērtēšanas darbu un vērtēšanas kritērijiem. Ja rodas domstarpības, tad izglītojamais vai vecāks vēršas pie izglītības iestādes vadītāja vietnieka, lūdzot iesaistīties radušās situācijas risināšanā.
28. Pedagogs pēc summatīvās vērtēšanas darba izpildes iepazīstina izglītojamos ar rezultātiem, skaidro piešķirto vērtējumu un sniedz atgriezenisko saiti par sasniegtajiem rezultātiem un pilnveidojamajām jomām.
V Vērtējuma uzlabošana
29. Izglītojamam ir tiesības mācību gadā uzlabot vērtējumu summatīvajos vērtēšanas darbos šādā kārtībā:
29.1. Izglītojamais piecu darba dienu laikā pēc summatīvā vērtējuma publicēšanas skolvadības sistēmā informē mācību priekšmeta pedagogu par vēlmi uzlabot iegūto vērtējumu, ievērojot, ka:
29.2. 1.–3. klasē ir iespēja vienu reizi uzlabot sasniedzamos rezultātus, kas tiek atspoguļoti liecībā;
29.3. 4.–9. klasē ir iespēja vienu reizi uzlabot vienu summatīvo pārbaudes darbu katrā mācību priekšmetā, bet ne vairāk kā vienu trešdaļu no attiecīgā mācību priekšmetā iegūtajiem summatīvajiem vērtējumiem.
29.4. Pedagogs nodrošina iespēju izglītojamajam uzlabot vērtējumu desmit darba dienu laikā.
29.5. Katru uzlabošanai paredzēto summatīvo vērtējumu var uzlabot vienu reizi.

30. Uz izglītojamajiem ar speciālām vajadzībām un skolēniem, kuriem ir atbalsta speciālista atzinums nav attiecināmi vērtēšanas kārtības 29.2. un 29.3. apakšpunktā noteiktie ierobežojumi.
31. Ja izglītojamais, uzlabojot darbu, ir ieguvis zemāku vērtējumu, tiek atstāts iepriekš saņemtais vērtējums.
VI. Noslēguma jautājumi
32. Atzīt par spēku zaudējušu 2024.gada 2.septembra iekšējos noteikumus Nr. 1-3.1/24/4 Andreja Eglīša Ļaudonas pamatskolas ‘’Andreja Eglīša Ļaudonas pamatskolas izglītojamo mācību sasniegumu vērtēšanas kārtība’’.

33. Vērtēšanas kārtība stājas spēkā 2026. gada 1. septembri.



Direktors                                                                                                                         Guntis Lazda         
1. pielikums Snieguma līmeņu apraksts 1. –3. klašu skolēnu mācību sasniegumu vērtēšanai

	
	Kritērijs
	Sācis apgūt (S)
	Turpina apgūt (T)
	Apguvis (A)
	Apguvis
padziļināti (P)

	
	
	

Skolēna sniegums (demonstrētās
zināšanas, izpratne, pamatprasmes mācību jomā un
caurviju prasmes) liecina, ka ir
uzsākta plānotā sasniedzamā
rezultāta apguve.
	

Skolēna sniegums (demonstrētās zināšanas, izpratne, pamatprasmes
mācību jomā un caurviju prasmes)
liecina, ka plānotais sasniedzamais
rezultāts sasniegts daļēji un tas nav noturīgs.
	
Skolēna sniegums (demonstrētās
zināšanas, izpratne, pamatprasmes mācību jomā un
caurviju prasmes) liecina, ka
plānotais sasniedzamais
rezultāts sasniegts pilnībā un tas ir noturīgs.
	Skolēna

	
	
	
	
	
	sniegums

	



1.
	Demonstrēto zināšanu, izpratnes, pamatprasmju mācību jomā, caurviju prasmju apjoms un
kvalitāte
	
	
	
	(demonstrētās zināšanas, izpratne, pamatprasmes mācību jomā un caurviju
prasmes) liecina, ka plānotais sasniedzamais
rezultāts

	
	
	
	
	
	sasniegts

	
	
	
	
	
	padziļināti un tas

	
	
	
	
	
	ir noturīgs.

	
	
	
Skolēnam
	
Skolēnam dažkārt nepieciešams
pamudinājums, lai sekotu uzdevuma izpildei.
	
	Skolēns uzdevumu izpilda
patstāvīgi, spēj pamatot
atbilstošās
stratēģijas izvēli.

	
	
	nepieciešams
	
	
	

	2.
	Atbalsta
nepieciešamība
	atbalsts un regulāri
pedagoga
	
	Skolēns uzdevumu
izpilda patstāvīgi.
	

	
	
	apstiprinājumi
	
	
	

	
	
	uzdevuma izpildei.
	
	
	

	
	
	
	Skolēns demonstrē
	
	
Skolēns
demonstrē sniegumu zināmā tipveida situācijā, nepazīstamā
situācijā un starpdisciplinārā situācijā.

	
	
	
	sniegumu pārsvarā
	
	

	

3.
	Spēja lietot apgūto tipveida vai
nepazīstamā situācijā
	Skolēns demonstrē sniegumu ar pedagoga atbalstu zināmā tipveida
situācijā.
	patstāvīgi tipveida situācijā, atsevišķā gadījumā – arī
mazāk zināmā situācijā, ja
nepieciešams,
	Skolēns demonstrē sniegumu gan
zināmā tipveida situācijā, gan
nepazīstamā situācijā.
	

	
	
	
	izmanto atbalsta
	
	

	
	
	
	materiālus.
	
	



2. pielikums Mācību snieguma vērtēšanas veidi 

	Snieguma līmeņi
SL
	S
sācis apgūt
	T
turpina apgūt
	A
apguvis
	P
apguvis padziļināti

	Izziņas
līmenis
	 I līmenis
Virspusējā mācīšanās
	II līmenis
Dziļā mācīšanās
	III līmenis
Radošā mācīšanās

	
Izglītojamā
izziņas
process
(SOLO taksonomija)
	Viena veida zināšanas no ilglaicīgās atmiņas
	Atceras vairākas
 atšķirīgas zināšanas.
	Pielietošana: Mērķa sasniegšanai veic sērijveida procedūras (aprēķinus)
Analizēšana: Nosaka, kā daļas saistītas.
Izpratne: Konstruē jēgu
Izvērtēšana: Pārbauda kritiski, izvērtējot atbilstoši prasībām.
	Radošums: izveido jaunu sistēmu, kārtību ņemot vērā vairākas likumsakarības

	Apguves līmeņi
	Nepietiekams
	Pietiekams
	Optimāls
	Augsts

	Procenti
1-100%
	1-
10
	11-
20
	21-
32
	33-
40
	41-
55
	56-
66
	67-
  76

	77-
86
	87-
[bookmark: _heading=h.1fob9te]95
	96-
100

	
Balles
1-10
	Ļoti, ļoti vāji
	Ļoti
vāji
	Vāji
	Gandrīz
pietiekami
	Pietiekami
	Gandrīz
labi
	Labi
	Ļoti labi
	Teicami
	Izcili

	
	1
	2
	3
	4
	5
	6
	7
	8
	9
	10

	Izziņas
(kognitīvie)
līmeņi
	I
Zināšanas
	II
Izpratne
	III
Pielietošana
	IV
Analīze
	V
Sintēze
	VI
Izvērtējums

	
Izglītojamā
sniegums
	Atceras faktus, pazīst lietas.
	Demonstrē informāciju sakarībās.
	Lieto jaunās situācijās, problēmjautājumu risināšanā.
	Sadala informāciju loģiskās daļās.
	Saista  sakarībās,
secina, izmanto avotus.
	Spriež par kvalitāti, novērtē pēc kritērijiem.

	

Izziņas darbības
(Blūma taksonomija)
	Skolēns veic vienpakāpju procedūru-atceras faktu, terminu, jēdzienu vai nolasa vienkāršu informāciju no diagrammas, tabulas vai attēla.

	Izmanto zināšanas, lai izskaidrotu fenomenu vai procesu, izvēlas piemērotu procedūru ar divām vai vairākām pakāpēm, sakārto vai attēlo datus, interpretē vienkāršas datu kopas vai diagrammas.
 
	Analizē kompleksu informāciju, datus, apkopo vai novērtē pierādījumus, izvērtē izmantoto informāciju no dažādiem avotiem, izveido plānu vai darbības soļus, risina sarežģītas problēmas. 

	
	Reproduktīva darbība
	Produktīva darbība

